Oyonnax

Oyonnax on Ranskan kunta itäisessä Ainin departementissa Rhône-Alpesin alueella. Kunta on tärkeä muoviteollisuuden keskus, missä toimii 600 alan yritystä. Lisäksi siellä on alasta kertova kampa- ja muovimuseo (Musée du Peigne et de la Plasturgie), joka samalla kertoo kaupungin ja koko laakson teollistumisen historiasta. Samalla se kertoo myös kamman kehityksen vanhoista puukammoista nykyisiin muovisiin. Tärkeä osa kunnan teollisuutta on myös vuonna 1905 valmistunut Grande Vapeur, joka on ollut vuodesta 1988 historiallisesti tärkeä monumentti. Sen rakennutti Auguste Chanard selluloidin valmistukseen. Tehdas oli sikäli poikkeava, että jokainen sen työntekijä oli vuokrannut sieltä itselleen työpisteen.

Aiheesta muualla

Lähteet

Ainin kunnat
Ranskan kaupungit